open-index/open-wikipedia-markdown huggingface dataset:
Κυδωνιές Βασιλικού Αχαΐας

:*Για οικισμούς με ίδιο όνομα στην Αχαΐα, δείτε: [[Κυδωνιές Αχαΐας]]*

Οι **Κυδωνιές Βασιλικού** (επίσημα: **Κυδωνίαι**, στην δημοτική: **Κυδωνίες**) είναι μικρό πεδινό χωριό της Αχαΐας σε υψόμετρο μεταξύ 160 με 180 μέτρων. Έχει πληθυσμό 91 κατοίκους, σύμφωνα με την εθνική απογραφή του 2011 και μαζί με το Βασιλικό, την Αγριλιά, τη Στέρνα και τη Στεφάνη συναποτελούν την Τοπική Κοινότητα Βασιλικού, που ανήκει στη Δημοτική Ενότητα Φαρρών του Δήμου Ερυμάνθου.

Το χωριό βρίσκεται νότια της Πάτρας σε απόσταση 17 χλμ., επάνω στην Εθνική οδό Πάτρας - Τρίπολης (ΕΟ33) και πλευρικά αυτής, ανάμεσα στα χωριά Βασιλικό, Μαστοραίικα και Κάτω Πλατανόβρυση.

## Ιστορικά στοιχεία
Σύμφωνα με μαρτυρίες κατοικείται ήδη από το 1723 και απογραφόταν παλιότερα μαζί με το Βασιλικό. Ως οικισμός αναγνωρίστηκε για πρώτη φορά στις 19/03/1961 και προσαρτήθηκε στην τότε κοινότητα Βασιλικού και έκτοτε αποτελεί τμήμα της σε όλες τις διοικητικές μεταβολές. Η περιοχή εμφανίζεται και με την ονομασία "Χάνι Μερκούρη".

## Δημογραφική εξέλιξη
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* *Εγκυκλοπαίδεια Νέα Δομή*, Τομ. 19, εκδ. Τεγόπουλος - Μανιατέας, Αθήνα 1996, σελ. 79.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμοι Α'-Β', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Κυδωνίαι, λήμμα Μπρακουμάδι, λήμμα Πετσακίτικα.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Κυδωνιών Βασιλικού Αχαΐας. eetaa.gr. Ανακτήθηκε: 10/11/2017.
* Ε.Ε.Τ.Α.Α. - Διοικητικές μεταβολές Κοινότητας Βασιλικού Αχαΐας. eetaa.gr. Ανακτήθηκε: 10/11/2017.
* Ε.Ε.Τ.Α.Α. - Διοικητικές μεταβολές Πετσακίτικων Αχαΐας. eetaa.gr. Ανακτήθηκε: 10/11/2017.
* Οδηγικές χιλιομετρικές αποστάσεις και οδηγίες κατεύθυνσης. apostaseis.gr. Ανακτήθηκε: 10/11/2017.
* Κυδωνίαι. moriasnow.gr. Ανακτήθηκε: 10/11/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Φαρρών
Κατηγορία:Δήμος Ερυμάνθου
Με λένε Κόκκινο

Το ***Με λένε Κόκκινο*** (*Benim Adım Kırmızı*) είναι μυθιστόρημα του βραβευμένου με Νόμπελ Λογοτεχνίας Τούρκου συγγραφέα, Ορχάν Παμούκ που κυκλοφόρησε το 1998. 

Οι μικρογράφοι (εικονογράφοι βιβλίων) της αυλής του Σουλτάνου λαμβάνουν την εντολή να φτιάξουν ένα ξεχωριστό βιβλίο που θα περιγράφει τα κατορθώματα του Σουλτάνου Μουράτ του Γ', με τον τρόπο όμως των Φράγκων (ρεαλιστικό) και όχι των μουσουλμάνων. Οι μουσουλμάνοι απαγόρευαν οποιαδήποτε εικονογράφηση προσώπων και κάθε παράβαση αυτής της απαγόρευσης σήμαινε άμεσο θάνατο. Ένας από αυτούς τους μικρογράφους δολοφονείται και στο καθένα από τα κεφάλαια του βιβλίου κάθε ένας από τους υπόλοιπους μικρογράφους (με πρώτον, στο πρώτο κεφάλαιο, τον δολοφονημένο), αφηγείται τη ζωή του και τις υποψίες του για τον δολοφόνο. Παράλληλα με την ανεύρεση του δολοφόνου ο Παμούκ εξιστορεί και ανιχνεύει την ισλαμική ζωή του 16ου αιώνα, περιγράφει διάσημα εικονογραφημένα βιβλία, αλλά και γενικότερα την μουσουλμανική τέχνη της εποχής καθώς και θέματα πανανθρώπινου ενδιαφέροντος.

Τιμήθηκε με πολλά βραβεία μεταξύ των οποίων το γαλλικό *Prix du Meilleur Livre Étranger* για το 2002, το ιταλικό *Premio Grinzane Cavour - Narrativa Straniera*, το 2002 και το Διεθνές Λογοτεχνικό Βραβείο IMPAC Dublin για το 2003.  Το μυθιστόρημα δραματοποιήθηκε και παρουσιάστηκε στο  BBC Radio 4, τον Αύγουστο του 2008. Στην Ελλάδα κυκλοφόρησε το 2002 ενώ συνολικά έχει μεταφραστεί σε 60 περίπου γλώσσες.

## Πηγές και παραπομπές


## Εξωτερικοί σύνδεσμοι
* Ανάλυση και αποσπάσματα του έργου http://anagnosi.blogspot.gr/2008/04/blog-post_26.html
* Το σκεπτικό της βράβευσης του έργου στον Διεθνή διαγωνισμό λογοτεχνίας του Δουβλίνου http://www.dublinliteraryaward.ie/nominees/my-name-is-red/

Κατηγορία:Τουρκικά μυθιστορήματα
Μ
Κατηγορία:Ιστορικά μυθιστορήματα
Χαντίμπου

Το **Χαντίμπου **( *Ḥādībū*), παλαιότερα γνωστή ως **Ταμρίντα **(), είναι μια παραθαλάσσια πόλη στο βόρεια Σοκότρα στην Υεμένη, όχι μακριά από το βουνό Τζαμπάλ αλ-Τζαχίρ. Είναι η μεγαλύτερη πόλη του μικρού αρχιπελάγους, με πληθυσμό 8,545 κατοίκων στην απογραφή του 2004. Το Χαντίμπου είναι επίσης η πρωτεύουσα της ευρύτερης ανατολικής επαρχίας των Σοκότρα, την Χινταϋμπού. Για τους κατοίκους της πόλης, η κτηνοτροφία είναι η κύρια πηγή εισοδήματος.
δεξιά|μικρογραφία|270x270εσ|Τζαμί στο Χαντίμπου.

Κατηγορία:Υεμένης γεωγραφία-επέκταση
Κατηγορία:Πόλεις της Υεμένης
The Nice Guys

Το **The Nice Guys** είναι μια αμερικάνικη νεο-νουάρ κωμική ταινία δράσης, του 2016,  σε σκηνοθεσία του Σέιν Μπλακ.Το σενάριο γράφτηκε από τον σκηνοθέτη, σε συνεργασία με τον Άντονι Μπαργκαρότζι. Πρωταγωνιστούν οι Ράσελ Κρόου και Ράιαν Γκόσλινγκ.

Η πρεμιέρα έγινε στις 15 Μαΐου 2016 στο Φεστιβάλ Καννών και στις 20 Μαΐου 2016 στις Ηνωμένες Πολιτείες.

## Πλοκή

Λος Άντζελες 1977, ο ανίκανος ιδιωτικός ντετέκτιβ Χόλαντ Μαρτς και ο μπράβος Τζάκσον Χίλι πρέπει να συνεργαστούν για να λύσουν την  μυστήρια εξαφάνιση μιας νεαρής κοπέλας, της Αμέλια Κάτνερ αλλά και τον θάνατο μιας διάσημης πορνοστάρ. Κατά τη διάρκεια της έρευνας τους, ανακαλύπτουν μια τρομερή συνωμοσία που φτάνει ακόμα και στις πιο υψηλές θέσης εξουσίας.

## Καστ
*Ράσελ Κρόου ως *Τζάκσον Χίλι*
*Ράιαν Γκόσλινγκ ως *Χόλαντ Μαρτς*
*Ανγκάρι Ράις ως *Χόλλυ Μαρτς*
*Ματ Μπόμερ ως *Τζόν Μπόι*
*Μάργκαρετ Κουάλεϊ ως *Αμέλια Κάτνερ*
*Κιθ Ντέιβιντ ως *Μεγάλος Τύπος*
*Κιμ Μπέισινγκερ ως *Τζούντιθ Κάτνερ*
*Γιάγια ΝταΚόστα ως *Τάλλυ*
*Μπο Κναπ ως * Μπλε Φάτσα*
*Λόις Σμιθ ως *Κα. Γκλεν*
*Μουριέλ Τελίο ως *Μίστι Μάουνταινς*
*Ντέζι Τέιχαν ως *Τζέσικα*
*Τζακ Κίλμερ ως *Τσετ*
*Τάι Σίμπκινς ως *Μπόμπυ*
* Χάννιμπαλ Μπάϊρες ως *Γίγας Φονική Μέλισσα*

## Βραβεία & Υποψηφιότητες

## Παραπομπές


## Εξωτερικοί σύνδεσμοι

* 
*

Κατηγορία:Ταινίες του 2016
Κατηγορία:Νεο-νουάρ ταινίες
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2010
Κατηγορία:Κωμικές buddy ταινίες
Κατηγορία:Αμερικανικές buddy ταινίες
Κατηγορία:Αμερικανικές κωμικές ταινίες δράσης
Κατηγορία:Αμερικανικές αστυνομικές κωμικές ταινίες
Κατηγορία:Ταινίες παραγωγής Icon Productions
Κατηγορία:Ταινίες παραγωγής Warner Bros.
Κατηγορία:Ταινίες γυρισμένες στο Λος Άντζελες
Κατηγορία:Ταινίες γυρισμένες στην Ατλάντα
Seinfeld

To ***Seinfeld*** είναι Αμερικανική - σειρά Κωμωδία καταστάσεων, που προβλήθηκε στο NBC, αποτελούμενη από εννέα σεζόν, οι οποίες προβλήθηκαν στο διάστημα μεταξύ 1989-1998. Η σειρά δημιουργήθηκε από τους Λάρρυ Ντέιβιντ και Τζέρρυ Σάινφελντ, με τον τελευταίο να πρωταγωνιστεί ως *Jerry Seinfeld*, ήτοι έναν φανταστικό χαρακτήρα του εαυτού του. Η σειρά εκτυλίσσεται κυρίως σε ένα διαμέρισμα στο Μανχάταν της Νέας Υόρκης. Στη σειρά εκτός του Τζέρρυ Σάινφελντ, συμμετέχουν ο καλύτερος του φίλος *George Costanza* (Τζέισον Αλεξάντερ), η πρώην σύντροφός του *Elaine Benes* (Τζούλια Λουί-Ντράιφους) και ο γείτονάς *Cosmo Kramer* (Μάικλ Ρίτσαρντς). Σε πολλές περιπτώσεις, αναφέρονται στο εν λόγω σόου, ως «*ένα σόου που δε γίνεται τίποτα*», καθώς πολλά επεισόδιά του, αφορούν λεπτομέρειες της καθημερινής ζωής. 

Ωστόσο, το *Seinfeld*, θεωρείται ευρέως ως ένα από τα πιο επιδραστικά sitcom που γυρίστηκαν ποτέ. Ενώ έχει βρεθεί σε πολυάριθμες λίστες μεταξύ των καλύτερων τηλεοπτικών σειρών, που γυρίστηκαν ποτέ, όπως σε λίστες του *[[Entertainment Weekly]]*, του *[[Rolling Stone]]* και του *[[TV Guide]]*. Μερικά από τα πιο γνωστά επεισόδια της σειράς ήταν τα *The Chinese Restaurant*, *The Parking Garage* και *The Contest*. Το 2013, η ένωση Writers Guild of America, το κατέταξε δεύτερο στη λίστα της με τις σειρές με το καλύτερο σενάριο (πρώτο τοποθετήθηκε το *[[Οι Σοπράνος|The Sopranos]]*). Το *[[E! Entertainment|E!]]*, το ονόμασε ως τον «*πρώτο λόγο που τα [[Δεκαετία 1990|90s]] ήταν τόσο σπουδαία*». Επίσης, φράσεις και ατάκες της σειράς, χρησιμοποιούνται στην ποπ κολτούρα.

## Χαρακτήρες

### Βασικοί

* *Τζέρρυ Σάινφελντ* (Τζέρρυ Σάινφελντ)
* *Τζορτζ Κοστάνζα* (Τζέισον Αλεξάντερ)
* *Ιλέιν Μπένες* (Τζούλια Λουί-Ντράιφους)
* *Κόσμο Κρέιμερ* (Μάικλ Ρίτσαρντς)

### Επανεμφανιζόμενοι

* *Νόρμαν Νιούμαν* (Ουέιν Νάιτ)
* *Φρανκ Κοστάνζα* (Τζέρρυ Στίλλερ)
* *Εστέλ Κοστάνζα* (Εστέλ Χάρρις)
* *Σούζαν Ρος* (Χάιντι Σουέντμπεργκ)
* *Μόρτυ Σάινφελντ* (Μπάρνυ Μάρτιν)
* *Χέλεν Σάινφελντ* (Λιζ Σέρινταν)
* *Τζ. Πήτερμαν* (Τζον Ο'Χέρλυ)
* *Τζορτζ Στάινμπρεννερ* (Λάρρυ Ντέιβιντ, φωνή)
* *Θείος Λίο* (Λεν Λέσσερ)
* *Ντέιβιντ Πάντυ* (Πάτρικ Ουόρμπερτον)
* *Τζάκι Τσάιλς* (Φιλ Μόρρις)
* *Τιμ Ουάτλυ* (Μπράιαν Κράνστον)

## Παραπομπές


## Εξωτερικοί σύνδεσμοι

* 
* 
* ''Seinfeld'' Emmys
* Seinfeld Minute Podcast

Κατηγορία:Αμερικανικές τηλεοπτικές σειρές
Κατηγορία:Κωμικές τηλεοπτικές σειρές
Κατηγορία:Πολιτισμός της Νέας Υόρκης
Κατηγορία:Τηλεοπτικές σειρές του NBC
Κατηγορία:Sitcoms
Κατηγορία:Βραβεία Έμμυ Ζώνης Υψηλής Τηλεθέασης (νικητές-σειρές)
Κυδωνιές Αχαΐας

Με την ονομασία **Κυδωνιές** ή **Κυδωνίες** απαντώνται δύο οικισμοί στην Αχαΐα:

* οι Κυδωνιές Βασιλικού Αχαΐας, επίσημα: Κυδωνίαι.
* οι Κυδωνιές Χαλανδρίτσας Αχαΐας.

## Σημείωση
Παλαιότερα ονομαζόταν ως Κυδωνιές (επίσημα: Κυδωνίαι) ο οικισμός Κοίμηση Αχαΐας.

Κατηγορία:Αποσαφηνίσεις ελληνικών τοπωνυμίων
Κυδωνιές Χαλανδρίτσας Αχαΐας

:*Για οικισμούς με ίδιο όνομα στην Αχαΐα, δείτε: [[Κυδωνιές Αχαΐας]]*

Οι **Κυδωνιές Χαλανδρίτσας**, με ονομασία φυτωνυμική, είναι μικρός οικισμός και ανήκει στην Τοπική Κοινότητα Χαλανδρίτσας του Δήμου Ερυμάνθου στο Νομό Αχαΐας, σύμφωνα με τη διοικητική διαίρεση του Προγράμματος Καλλικράτης που ισχύει στην Ελλάδα από την 1/1/2011. Αναγνωρίστηκε ως οικισμός στις 17/03/1991 και έκτοτε αποτελεί τμήμα της Κοινότητας Χαλανδρίτσας σε όλες τις διοικητικές μεταβολές.

Βρίσκεται σε υψόμετρο 169 μέτρων περίπου και απέχει οδικώς 19 χλμ. περίπου από την Πάτρα.

## Δημογραφική εξέλιξη
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Κυδωνιών Χαλανδρίτσας Αχαΐας. eetaa.gr. Ανακτήθηκε: 10/11/2017.
* Ε.Ε.Τ.Α.Α. - Διοικητικές μεταβολές Κοινότητας Χαλανδρίτσας Αχαΐας. eetaa.gr. Ανακτήθηκε: 08/11/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Φαρρών
Κατηγορία:Δήμος Ερυμάνθου
Μια Απίθανη... Απίθανη Πτήση

Το ***Airplane!*** (γνωστό και ως ***Μία Απίθανη... Απίθανη Πτήση*** στην Ελλάδα, γνωστό επίσης και ως ***Flying High!***, σε άλλες χώρες) είναι  αμερικανική σατιρική ταινία παρωδίας, του 1980, σε σκηνοθεσία και σενάριο Τζιμ Έιμπραχαμς, Ντέιβιντ Ζάκερ και Τζέρι Ζάκερ και παραγωγή Τζον Ντέιβισον. Πρωταγωνιστούν οι Ρόμπερτ Χέις και Τζούλι Χάγκερτι, ενώ συμμετέχουν οι Λέσλι Νίλσεν, Ρόμπερτ Στακ, Λόιντ Μπρίτζες, Πίτερ Γκρέιβς και ο Καρίμ Αμπντούλ-Τζαμπάρ. Πρόκειται για μία ταινία παρωδία, που επικεντρώνεται στις distaster ταινίες, και συγκεκριμένα, στην ταινία του 1957, *Ώρα μηδέν (Zero Hour!)*, από την οποία κιόλας δανείζεται τον κεντρικό ήρωά της  και μέρη της πλοκής της, καθώς επίσης αντλεί στοιχεία κι από την ταινία του 1974, *Τζάμπο 747 εν κινδύνω (Airport 1975)*. Η ταινία πλέον είναι γνωστή για το σουρεαλιστικό της χιούμορ και τα slapstick στοιχεία της.

## Διανομή

## Υποδοχή
Το έργο ήταν επιτυχημένο εισπρακτικά, συγκεντρώνοντας 83 εκατομμύρια δολάρια στη Βόρεια Αμερική, με αρχικό προϋπολογισμό γύρω στα 3.5 εκατομμύρια, ενώ και οι κριτικές που δέχτηκε ήταν ως επί το πλείστον πολύ θετικές. Η διανομή της ταινίας έγινε από την Paramount Pictures. Οι δημιουργοί της ταινίας έλαβαν βραβείο από το WGA στην κατηγορία Καλύτερης Διασκευής Σεναρίου σε Κωμωδία. Επίσης, υπήρξε υποψήφια για Χρυσή Σφαίρα και BAFTA, στην πρώτη περίπτωση στην κατηγορία Καλύτερη Ταινίες στο είδος Κωμωδίας - Μιούζικαλ και στη δεύτερη περίπτωση στην κατηγορία Καλύτερου Διασκευασμένου Σεναρίου. 

Στα χρόνια που ακολούθησαν μετά την κυκλοφορία της, η δημοτικότητά της συνέχισε να ανεβαίνει. Ο αμερικανικός σταθμός *Bravo*, την κατέταξε στη 6η θέση ανάμεσα στις *100 πιο αστείες ταινίες*. Το 2007, ο βρετανικός τηλεοπτικός σταθμός *Channel 4*, την κατέταξε στη λίστα του με τις Καλύτερες Κωμικές Ταινίες όλων των εποχών, στη δεύτερη θέση, πίσω από το *[[Ένας Προφήτης... Μα τι Προφήτης!|Ένας προφήτης... Μα τι προφήτης!]]*. Το 2008, το περιοδικό *[[Empire]]*, συμπεριέλαβε ανάμεσα στις 500 Σπουδαιότερες Ταινίες όλων των εποχών, ενώ στη λίστα του με τις 50 Καλύτερες Κωμικές ταινίες, την κατέταξε στην πρώτη θέση.  Το 2010, επιλέχτηκε από την Βιβλιοθήκη του Κογκρέσου για διατήρηση και εισήλθε στο Εθνικό Μητρώο Κινηματογράφου, κι έγινε «*ιστορικά, πολιτισμικά ή αισθητικά σημαντική*».

## Παραπομπές


## Εξωτερικοί σύνδεσμοι
*
*
*
*
*
*''The New York Times'' retrospective article
*Retrospective article at ''The Guardian''
*"The Two Troubled Commutes of Ted Stryker", comparison of *Zero Hour!* and *Airplane!* by Adam-Troy and Judy Castro.

Κατηγορία:Ταινίες του 1980
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 1980
Κατηγορία:Αμερικανικές αεροπορικές ταινίες
Κατηγορία:Παρωδία (ταινίες)
Κατηγορία:Αμερικανικές σατιρικές ταινίες
Κατηγορία:Αμερικανικές slapstick ταινίες
Κατηγορία:Ταινίες παραγωγής Paramount Pictures
Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής
Κατηγορία:Ταινίες γυρισμένες στο Λος Άντζελες
Κατηγορία:Ταινίες με θέμα τη διαταραχή μετατραυματικού στρες
Τζαμπάλ αν-Ναμπί Σουαΐμπ

μικρογραφία|Τζαμπάλ αν-Ναμπί Σουαΐμπ,2006

Το **Τζαμπάλ αν-Ναμπί Σουαΐμπ** (, όρος του προφήτη Σουαΐμπ) είναι ένα βουνό που βρίσκεται στο κυβερνείο Σανά στην Υεμένη. Είναι το ψηλότερο βουνό της χώρας και το ψηλότερο βουνό στην Αραβική Χερσόνησο. Είναι μια από τις πιο εξέχουσες κορυφές στον κόσμο και η τρίτη πιο εξέχουσα κορυφή στη Μέση Ανατολή (συμπεριλαμβανομένης και της Τουρκίας και το Ιράν).

Το υψόμετρο συχνά αναφέρεται στα 3.760 μέτρα, αλλά δεν υποστηρίζεται από δεδομένα SRTM ή πιο πρόσφατες χαρτογραφικές πηγές. Το ύψος του βουνού είναι 3.666 μέτρα και βρίσκεται κοντά στην πρωτεύουσα της Υεμένης, την Σαναά. Η δεύτερη μεγαλύτερη κορυφή της Υεμένης, η Τζαμπάλ Τιγιάλ, έχει σχεδόν σε ίση απόσταση από την πρωτεύουσα, όπως το Τζαμπάλ αν-Ναμπί Σουαΐμπ.

Το Τζαμπάλ αν-Ναμπί Σουαΐμπ μπορεί να φαίνεται σαν ένα βραχώδες ύψωμα από το κέντρο παρατήρησης, αλλά από την δυτική πλευρά είναι ένα τεράστιο βουνό που ανεβαίνει από τα 1500-1600 μέτρα. Αυτή η πλευρά σταματά την κίνηση των σύννεφων με κατακρημνίσεις, με αποτέλεσμα αυτή η πλευρά να είναι σχετικά εύφορη. Στην κορυφή του βουνού υπάρχει ένα στρατιωτικό φυλάκιο και το ιερό του προφήτη Σουαΐμπ. Είναι σχετικά δύσκολο να επιτραπεί η ανάβαση στην κορυφή, αλλά τελευταία οι περιορισμοί έχουν χαλαρώσει.

Αν και η κορυφή δεν είναι χιονισμένη σαν τις οροσειρές στον βόρειο Λίβανο και τη Συρία, έχουν υπάρξει αναφορές για χιόνι στην κορυφή και ο παγετός στην κορυφή είναι καθημερινός το χειμώνα. Η ταχύτητα του αέρα είναι πολύ υψηλή στην κορυφή.

## Δείτε επίσης
* Κατάλογος των ακραίων υψομέτρων ανά χώρα

## Παραπομπές


## Εξωτερικοί σύνδεσμοι
* "Τζαμπάλ αν-Ναμπί Σουαΐμπ, Υεμένη", στο Peakbagger.com
* Mountain-forecast.com

Κατηγορία:Υεμένης γεωγραφία-επέκταση
Κατηγορία:Βουνά της Υεμένης
Πάουλο Ντιμπάλα

O **Πάουλο Ντιμπάλα** (*Paulo Dybala*, 15 Νοεμβρίου 1993) είναι Αργεντινός ποδοσφαιριστής που αγωνίζεται στην Εθνική Αργεντινής και στην Ρόμα στη θέση του επιθετικού. Η καταγωγή του είναι πολωνική και ιταλική.

## Καριέρα

### Σε συλλόγους
Η επαγγελματική του καριέρα ξεκίνησε το 2011 από την Ινστιτούτο Κόρδοβα και την επόμενη χρονιά πήρε μεταγραφή για την Παλέρμο.

Το 2015 υπέγραψε στη Γιουβέντους, με την οποία κατέκτησε τρία πρωταθλήματα Ιταλίας, τρία Κύπελλα, ένα Σούπερ Καπ και έφτασε στο τελικό του Τσάμπιονς Λιγκ. Επίσης, επελέγη στην καλύτερη ενδεκάδα της Σέριε Α για τις σεζόν 2015–16 και 2016–17 και ήταν πρώτος σκόρερ στο Κύπελλο Ιταλίας για τη σεζόν 2016–17. Τον Απρίλιο του 2017 ανανέωσε με τη Γιουβέντους ως το 2022.Στις 15 Μαΐου του ίδιου έτους, ο Ντιμπάλα ανακοίνωσε ότι θα αποχωρήσει από τη Γιουβέντους στο τέλος της σεζόν. Ο Ντιμπάλα έπαιξε τον τελευταίο του εντός έδρας αγώνα για τη Γιουβέντους στις 16 Μαΐου 2022 εναντίον της Λάτσιο, αντικαθιστώντας τον Μάρτιν Παλούμπο στο 78ο λεπτό, για τον οποίο έλαβε αποθέωση από τους οπαδούς της Γιουβέντους. Αφού έμεινε ελεύθερος από την Γιουβέντους, τον Ιούλιο του 2022 υπέγραψε συμβόλαιο τριών ετών με την Ρόμα.

### Στην εθνική ομάδα
Ο Ντιμπάλα έχει την επιλογή να παίξει στις εθνικες ομάδες της Πολωνίας και της Ιταλίας, ωστόσο έχει επιλέξει να αγωνίζεται στην Εθνική Αργεντινής. Έκανε το ντεμπούτο του το 2015 στον αγώνα με την Παραγουάη για τα προκριματικά του Παγκοσμίου Κυπέλλου του 2018. Κλήθηκε στην αποστολή της ομάδας στο Παγκόσμιο Κύπελλο του 2018.

Ο Ντιμπάλα κλήθηκε και πάλι στην αποστολή της Εθνική Αργεντινής για το Παγκόσμιο Κύπελλο του 2022. Αναδείχθηκε πρωταθλητής κόσμου, καθώς στον τελικό η Αργεντινή επικράτησε της Γαλλίας με 4–2 στα πέναλτι. Ο ίδιος εκτέλεσε και ευστόχησε το δεύτερο πέναλτι της ομάδας του, στην διαδικασία των πέναλτι.

## Παραπομπές


## Εξωτερικοί σύνδεσμοι
* 

Κατηγορία:Αργεντινοί ποδοσφαιριστές
Κατηγορία:Ποδοσφαιριστές Εθνικής Αργεντινής
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές Ρόμα
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Ινστιτούτο Ατλέτικο Σεντράλ Κόρδοβα
Κατηγορία:Ποδοσφαιριστές ΟΣΣ Παλέρμο
Κατηγορία:Ποδοσφαιριστές Σέριε Β
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Κόπα Αμέρικα 2019
Κατηγορία:Ποδοσφαιριστές Πριμέρα Β Νασιονάλ
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Δολοφονία του Σάββα Μένοικου

Η **δολοφονία του Σάββα Μένοικου** έγινε στις 23 Μαΐου 1958 στο χωριό Λευκόνοικο στην Κύπρο, κατά την διάρκεια του αγώνα της ΕΟΚΑ. Το θύμα ήταν ένας από τους δεκάδες που διαπομπεύτηκαν ή εκτελέστηκαν από μέλη της ΕΟΚΑ το 1958 με την κατηγορία της προδοσίας.

Ο Μένοικος ήταν πατέρας έξι παιδιών και εργάτης που δραστηριοποιείτο ενεργά ως συνδικαλιστής της Αριστεράς. Παράλληλα, μιλούσε δημόσια κατά της τακτικής της ΕΟΚΑ, γεγονός που είχε ως συνέπεια τη στοχοποίησή του.

## Οι συνθήκες του θανάτου
Τον Μάιο του 1958, ομάδα μασκοφόρων μελών της ΕΟΚΑ, ακολουθώντας τις εντολές του τοπικού τομεάρχη Παπαφώτη, αιχμαλώτισε τον Μενοίκο το βράδυ, κατά την επιστροφή από την εργασία του, στο χωριό του. Με αυτοκίνητο τον οδήγησαν στην πλατεία του Λευκόνοικου, όπου παρουσία πλήθους κόσμου κατηγορήθηκε ως σεσημασμένος προδότης. Δόθηκε εντολή στον κόσμο να τον φτύνει και να τον αποκαλεί «προδότη». Κατόπιν, τον έδεσαν σε ένα δέντρο στο προαύλιο της εκκλησίας του και τον λιθοβόλησαν.

Σχετικά με τις συνθήκες θανάτου του Μένοικου υπάρχουν διάφορες εκδοχές: ο θάνατός του φαίνεται να επήλθε από τον λιθοβολισμό ή από καρδιακή προσβολή κατά τη διάρκεια των βασανιστηρίων, εκδοχή που σύμφωνα με την άποψη των βετεράνων της ΕΟΚΑ είχε υιοθετηθεί και από το Κυβερνητικό Ραδιοφωνικό Ίδρυμα. Οι σύνδεσμοι αγωνιστών της ΕΟΚΑ εντάσσουν το περιστατικό του θανάτου του Μένοικου στα πλαίσια της παραδειγματικής τιμωρίας ατόμων που θεωρούνταν πως ζημίωναν τον αγώνα της ΕΟΚΑ, η οποία περιλάμβανε, πέρα από εκτελέσεις, ξυλοδαρμούς, διαπομπεύσεις, κόψιμο μαλλιών (για τις γυναίκες), δέσιμο σε κεντρική τοποθεσία κλπ.

## Ισχυρισμοί από στελέχη της ΕΟΚΑ
Σύμφωνα με τον τότε υπεύθυνο της Παγκύπριας Επιτροπής Πολιτικού Αγώνα (ΠΕΚΑ) της ΕΟΚΑ και μετέπειτα πρόεδρο της Κυπριακής Δημοκρατίας, Τάσσο Παπαδόπουλο, ο Μενοίκος πλήρωσε το τίμημα της - κατά την οργάνωση - προδοσίας του. Αντιθέτως, το ΑΚΕΛ υποστηρίζει ότι ο Μένοικος δεχόταν να εγκαταλείψει την Αριστερά και τη συνδικαλιστική του δράση.

Ο Φώτης Παπαφώτης, τομεάρχης της ΕΟΚΑ (με τομέα ευθύνης το χωριό του Μένοικου) και αργότερα της ΕΟΚΑ Β΄, σε βιβλίο του ανέφερε ότι ο Μένοικος βαρυνόταν με το «*όταν οι Έλληνες του μικτού χωριού Γούφες ύψωναν την γαλανόλευκη στα σπίτια τους τις Κυριακές και τις γιορτές, τους απειλούσε λέγοντας, "έτους πάλι που κρέμασαν τα παλιόρουχα. θα πάω στην αστυνομία να σας μαζέψουν"».* Προσθέτει πως βαρυνόταν με το ότι στις 3 Μαρτίου 1958, την πρώτη επέτειο του θανάτου του Γρηγόρη Αυξεντίου, όταν έγιναν μαθητικές εκδηλώσεις προς τιμήν του*, «ο Μένοικος ξυλοκόπησε μερικούς μαθητές και έσκισε μπροστά τους την Ελληνική σημαία».* Βαρυνόταν τέλος με το ότι στις 29 Απριλίου 1958, ο Μένοικος *«έδειρε μικρό μαθητή και στη συνέχεια ένα μεγαλύτερο της ανωτέρας σχολής Λευκονοίκου και τους απείλησε ότι θα τους καταδώσει στην Αστυνομία*».

## Στην λογοτεχνία
*«*Οι Δειλοί, Η Εκτέλεση του Μ*» (2018) του Χρίστου Αχνιώτη, νουβέλλα βασισμένη στην δολοφονία του Σάββα Μένοικου.

## Παραπομπές


## Βιβλιογραφία
* 
* 

Μενοικου
Τρούσας Αχαΐας

Ο **Τρούσας** είναι οικισμός που ανήκει στην Τοπική Κοινότητα Σταροχωρίου του Δήμου Ερυμάνθου στο Νομό Αχαΐας.

Είναι χτισμένος στις βορειοδυτικές υπώρειες του Ερυμάνθου, σε υψόμετρο 390 μέτρων περίπου. Γειτνιάζει με τα χωριά και τους συνοικισμούς, Άνω και Κάτω Σταροχώρι, Κακαβουλαίικα, Κάκιζα, Κριθαράκια και Τρουσάκι, ενώ απέχει οδικώς από την Πάτρα 28 χιλιόμετρα.

## Ονομασία
Η επικρατέστερη εκδοχή για την ονομασία του χωριού είναι ότι πρόκειται για ανθρωπωνυμικό και προέρχεται από αλβανόφωνη οικογένεια που πρωτοκατοίκησε στην περιοχή, λέξη που σημαίνει «κορυφή». Άλλη εκδοχή εξετάζει το ενδεχόμενο να έχει αρμάνικη (βλάχικη) καταγωγή και να σημαίνει «αυλή».

## Ιστορικά στοιχεία
Στο οθωμανικό τιμάριο του 1461-1463 αναφέρεται ως «Trussa» με πληθυσμό 16 κάτοικους (11 έγγραμοι, 3 άγαμοι, 2 χήρες, όλοι αλβανικής καταγωγής), ενώ δεν απογράφεται το 1700 στην ενετική Απογραφή «Grimani». Στα 1713 αναφέρεται να αποτελεί ενορία από κοινού με τα χωριά Ζώγα και Λάλουσι.

## Διοικητική εξέλιξη
Στις 20 Απριλίου του 1835 προσαρτάται στον τότε Δήμο Φαρών. Με το ΦΕΚ 256Α της 28ης Αυγούστου του 1912, και την κατάργηση των δήμων, αποσπάται από τον Δήμο Φαρών και προσαρτάται στην τότε Κοινότητα Λαλουσίου. Με το ΦΕΚ 244Α της 4ης Δεκεμβρίου του 1997, σύμφωνα με τη Διοικητική Μεταρρύθμιση «Καποδίστριας», προσαρτάται στο Δήμο Φαρρών μέχρι το 2010 όπου εντάχθηκε στο Δήμο Ερυμάνθου (ΦΕΚ 87Α - 07/06/2010) βάσει της Διοικητικής Μεταρρύθμισης «Καλλικράτης».

## Δημογραφική εξέλιξη
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:

## Λοιπά στοιχεία
Η εκκλησία του χωριού είναι αφιερωμένη στην Αγία Βαρβάρα και πανηγυρίζει κάθε χρόνο στις 4 Δεκεμβρίου.

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* *[http://anemi.lib.uoc.gr/metadata/7/6/e/metadata-01-0000381.tkl Πίναξ χωρογραφικός της Eλλάδος περιέχων τα ονόματα, τας αποστάσεις και τον πληθυσμόν των δήμων, πόλεων, κωμοπόλεων και χωρίων. Ερανισθείς εκ διαφόρων επισήμων εγγράφων της Β. Κυβερνήσεως, και εκδοθείς υπό Ι. Δ. Σταματάκη.]*, Εκ του Τυπογραφείου Γ. Βλασσαρίδου, Εν Αθήναις 1846. Ανακτήθηκε: 13/11/2017. (αρχείο pdf)

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Β΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Τρούσα.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Τρούσα Αχαΐας. eetaa.gr. Ανακτήθηκε: 13/11/2017.
* Ε.Ε.Τ.Α.Α. - Διοικητικές μεταβολές Κοινότητας Σταροχωρίου Αχαΐας. eetaa.gr. Ανακτήθηκε: 12/11/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Φαρρών
Κατηγορία:Δήμος Ερυμάνθου
Νιαχαίικα Αχαΐας

Τα **Νιαχαίικα** (εναλλακτική γραφή: **Νιαχέικα**) είναι μικρή οικιστική περιοχή και τοποθεσία της Αχαΐας, υπαγόμενη διοικητικά στην Τοπική Κοινότητα Ελληνικού του Δήμου Ερυμάνθου. Απέχουν 27 χλμ από την πόλη της Πάτρας, 7 χλμ από την Χαλανδρίτσα, καθώς και 2 χλμ από το Ελληνικό.

## Τοποθεσία
Βρίσκονται σε μια ημιορεινή τοποθεσία στις βόρειες υπώρειες του Ερυμάνθου και σε υψόμετρο 330 μέτρων περίπου. Περιβάλλονται ως επί το πλείστον από καλλιεργήσιμες εκτάσεις και κυρίως από ελαιώνες και αμπελώνες, ενώ και από δασικές εκτάσεις που κυριαρχεί το πουρνάρι, κυρίως στα βόρεια και βορειοανατολικά του οικισμού.

## Ονομασία
Το όνομα της περιοχής προέρχεται από το επώνυμο της οικογένειας *Νιάχου* που κατοικεί εκεί.

## Λοιπά στοιχεία
Τα Νιαχαίικα κατοικούνται από λιγοστές οικογένειες και η κύρια απασχόληση των κατοίκων εκεί είναι ο πρωτογενής τομέας και κυρίως η γεωργία και η κτηνοτροφία.

## Παραπομπές


## Βιβλιογραφία
* 

Κατηγορία:Χωριά της περιφερειακής ενότητας Αχαΐας
Κατηγορία:Δήμος Φαρρών
Κατηγορία:Δήμος Ερυμάνθου
Κατηγορία:Ελληνικό Αχαΐας
Μουρίνες Αχαΐας

Οι **Μουρίνες** είναι μικρή οικιστική περιοχή της Αχαΐας υπαγόμενη διοικητικά στην Δημοτική Κοινότητα Ελληνικού του Δήμου Ερυμάνθου. Απέχουν οδικώς περί τα 28 χλμ. από την Πάτρα, 8 χλμ. από την Χαλανδρίτσα, καθώς και 3 χλμ. από το Ελληνικό.

## Τοποθεσία
Βρίσκονται σε ημιορεινή τοποθεσία στις βόρειες υπώρειες του Ερυμάνθου και σε υψόμετρο 330 μέτρων περίπου. Η γύρω περιοχή έχει πολλές καλλιεργήσιμες εκτάσεις, κυρίως ελαιώνες και αμπελώνες.

## Λοιπά στοιχεία
Οι Μουρίνες κατοικούνται από λίγες οικογένειες και η κύρια απασχόληση των κατοίκων είναι η γεωργία και η κτηνοτροφία.

Στις Μουρίνες βρίσκεται εκκλησάκι αφιερωμένο στον Άγιο Γεώργιο, ενώ σε πολύ κοντινή απόσταση βρίσκεται και ο Ιερός Ναός Ζωοδόχου Πηγής και το τοπικό κοιμητήριο της περιοχής Βαλμαντούρας.

## Βιβλιογραφία
* 

Κατηγορία:Χωριά της περιφερειακής ενότητας Αχαΐας
Κατηγορία:Δήμος Φαρρών
Κατηγορία:Δήμος Ερυμάνθου
Κατηγορία:Ελληνικό Αχαΐας
Καθίσματα Αχαΐας

Τα **Καθίσματα** είναι οικιστική περιοχή και τοποθεσία της Αχαΐας υπαγόμενη διοικητικά στην Κοινότητα Ελληνικού του Δήμου Ερυμάνθου.

Απέχουν οδικώς 28 χλμ. από την πόλη της Πάτρας, 8 χλμ. από την Χαλανδρίτσα και 2½ χλμ. από το Ελληνικό, καθώς και περίπου 1 χλμ. από την Βαλμαντούρα.

## Τοποθεσία
Βρίσκονται σε μια ημιορεινή τοποθεσία στις βόρειες υπώρειες του Ερυμάνθου, σε υψόμετρο περίπου 340 μέτρων και περιβάλλονται αι ως επί το πλείστον από καλλιεργήσιμες εκτάσεις, κυρίως από ελαιώνες και αμπελώνες.

Τα Καθίσματα βρίσκονται νότια του Ελληνικού και βόρεια της Βαλμαντούρας, καθώς δίπλα από τις Μουρίνες και τα Νιαχαίικα, ευρισκόμενα ενδιανάμεσα τους. Κοντά βρίσκεται και ο ναός της Ζωοδόχου Πηγής.

## Λοιπά στοιχεία
Τα Καθίσματα κατοικούνται μόνιμα από λιγοστές οικογένειες και η κύρια απασχόληση των κατοίκων εκεί είναι η γεωργία και η κτηνοτροφία.

## Βιβλιογραφία
* 

Κατηγορία:Χωριά της περιφερειακής ενότητας Αχαΐας
Κατηγορία:Δήμος Φαρρών
Κατηγορία:Δήμος Ερυμάνθου
Κατηγορία:Ελληνικό Αχαΐας
Άντρας Ελβετικός Σουγιάς

Το ***Άντρας Ελβετικός Σουγιάς*** (αγγλικά: *Swiss Army Man*) είναι μια αμερικανική ταινία του 2016 κωμωδίας-δράματος γραμμένη και σκηνοθεσία του Ντανιέλ Κουάν και του Ντανιέλ Στκέινερτ με πρωταγωνιστή τον Πολ Ντέινο, Ντάνιελ Ράντκλιφ και την Μάρι Ελίζαμπεθ Ουίνσταντ. Η ταινία έκανε την παγκόσμια πρεμιέρα της στο Φεστιβάλ Κινηματογράφου Sundance στις 22 Ιανουαρίου και ξεκίνησε μια θεατρική περιορισμένη κυκλοφορία στις 24 Ιουνίου 2016, προτού ανοίξει ευρεία την 1η Ιουλίου. Η ταινία έτυχε θετικής υποδοχής από τους κριτικούς.

Ο Ντάνο παίζει τον Χανκ, έναν άνθρωπο που προσπαθεί να αυτοκτονήσει μετά την ναυαγηση του σε ένα έρημο νησί, όταν βλέπει ένα πτώμα πτώσης που απεικονίζεται από τον Ράντκλιφ. Αναπτύσσει ένα είδος φιλία με το νεκρό σώμα και ανακαλύπτει ότι μπορεί να χειριστεί το πτώμα σαν ένα ελβετικό μαχαίρι στρατού.

## Παραπομπές


## Εξωτερικοί σύνδεσμοι
* 
* 
* 
* 
* 

Κατηγορία:Ταινίες του 2016
Κατηγορία:Αγγλόφωνες ταινίες
Κατηγορία:Αμερικανικές buddy ταινίες
Κατηγορία:Αμερικανικές ταινίες της δεκαετίας 2010
Κατηγορία:Αμερικανικές ανεξάρτητες ταινίες
Κατηγορία:Ταινίες γυρισμένες στην Καλιφόρνια
Κατηγορία:Αμερικανικές δραματικές κωμικές ταινίες
Κρίστι Μπούγκερτ

Η **Κρίστι Μπούγκερτ** (*[[Λατινικό αλφάβητο]] : Kristie Boogert*), γεννημένη στις 16 Δεκεμβρίου 1973, είναι πρώην Ολλανδή πρωταθλήτρια της αντισφαίρισης και Ολυμπιονίκης, η οποία αποχώρησε το 2003 λόγω χρόνιου πόνου στον αγκώνα. 

Δεν κέρδισε ποτέ τίτλο στην WTA, κέρδισε όμως στην ITF, στο απλό το 1991 στην Χάβρη και το 1998 στην Poitiers, στο διπλό το 1996 στη Λειψία, στο Παρίσι και το Λουξεμβούργο.

Στις 5 Φεβρουαρίου 1996 ήταν Νο  29 στον κόσμο. Το 1994 κέρδισε τον τίτλο του μικτού στο Γαλλικό όπεν με συμπαίκτη τον Μένο Ούστινγκ νικώντας στον τελικό το ζευγάρι Λαρίσα Σαβτσένκο Νάιλαντ - Αντρέι Ολχόβσκι.

Στους Ολυμπιακούς αγώνες του 2000 στο Σίδνεϊ κέρδισε το ασημένιο μετάλλιο στο διπλό. Εκεί με συμπαίκτρια την Μίριαμ Ορεμάνς έχασαν στον τελικό από τις Αμερικανίδες αδελφές Σερένα Γουίλιαμς και Βένους Γουίλιαμς με 1–6, 1–6. Συμμετείχε και στο απλό όπου αποκλείστηκε στον δεύτερο γύρο από την Ρψσίδα Δημητρίεβα.

Στο Φεντ καπ έχει αγωνιστεί από το 1993 έως το 2003 σε 10 διοργανώσεις με ρεκόρ 22 νίκες και 13 ήττες.

## Παραπομπές


Κατηγορία:Ολλανδές αθλήτριες της αντισφαίρισης
Κατηγορία:Ολλανδοί Ολυμπιονίκες
Κατηγορία:Νικητές Γαλλικού Όπεν
Αύγουστος του Σλέσβιχ-Χόλσταϊν-Σόντερμπουργκ-Μπεκ

Ο **Αύγουστος**, γερμ. August (13 Φεβρουαρίου 1652 - 26 Σεπτεμβρίου 1689) από τον Οίκο του Μπεκ/Γκλύξμπουργκ ήταν δούκας του Σλέσβιχ-Χόλσταϊν-Σόντερμπουργκ-Μπεκ (1675-1689).

## Βιογραφία
Ήταν ο πρωτότοκος γιος του Αυγούστου Φιλίππου, δούκα του Σλέσβιχ-Χόλσταϊν-Σόντερμπουργκ-Μπεκ και της Μαρίας Σίβυλλας, κόρης του Γουλιέλμου Λουδοβίκου, κόμη του Νάσσαου-Σααρμπρύκεν. O πατέρας του ήταν ο ιδρυτής του κλάδου του Μπεκ· όταν ο 5ος απόγονός του απέκτησε το Γκλύξμπουργκ, ο κλάδος έγινε γνωστός με το όνομα αυτό. 

Διαδέχθηκε τον πατέρα του το 1675. Το μέγαρο Μπεκ ήταν η έδρα της ομώνυμης κυριότητας στο Ούλενμπουργκ, που στην εποχή μας είναι ο μικρότερος δήμος του Λένε (Löhne). Η πόλη Λένε βρίσκεται στη Βόρεια Ρηνανία-Βεστφαλία. Την εποχή εκείνη το Ούλενμπουργκ υπαγόταν στην επισκοπή του Μύντεν, περιοχή που απέκτησε το 1648 ο μαργράβος του Βρανδεμβούργου. Αυτός επέκτεινε τον στρατό του και ζητούσε στρατιώτες και αξιωματικούς. Επειδή η πρώτη απαίτηση για να γίνει κάποιος αξιωματικός ήταν να έχει γεννηθεί ευγενής, ήταν φυσικό για τον Αύγουστο να ακολουθήσει στρατιωτική σταδιοδρομία: έγινε υποστράτηγος του στρατού του Βρανδεμβούργου.

Το 1689 ασθένησε από δυσεντερία και απεβίωσε στη Βόννη σε ηλικία 37 ετών. Τον διαδέχθηκε ο μόνος γιος του Φρειδερίκος Γουλιέλμος Α΄.

## Οικογένεια
Νυμφεύτηκε το 1676 τη Χέντβιχ Λουίζα, κόρη του Φιλίππου Α΄, κόμη του Σάουμπουργκ-Λίππε και είχε τέκνα:
* Δωροθέα Ερριέττα 1678 - μετά το 1755
* Φρειδερίκος Γουλιέλμος 1682-1719, δούκας του Σλέσβιχ-Χόλσταϊν-Σόντερμπουργκ-Μπεκ

## Πρόγονοι

## Παραπομπές


## Πηγές
*Carsten Porskrog Rasmussen et al. (eds.): Die Fürsten des Landes. Herzöge und Grafen von Schleswig, Holstein und Lauenburg, commissioned by the Gesellschaft für Schleswig-Holsteinische Geschichte, Wachholtz, Neumünster, 2008, ISBN 978-3-529-02606-5

Κατηγορία:Οίκος του Γκλύξμπουργκ
Φρειδερίκος Γουλιέλμος Α΄ του Σλέσβιχ-Χόλσταϊν-Σόντερμπουργκ-Μπεκ

Ο **Φρειδερίκος Γουλιέλμος Α΄**, γερμ. Friedrich Wilhelm I (2 Μαΐου 1682 - 16 Ιουνίου 1719) από τον Οίκο του Μπεκ/Γκλύξμπουργκ ήταν δούκας του Σλέσβιχ-Χόλσταϊν-Σόντερμπουργκ-Μπεκ (1689-1719).

## Βιογραφία
Ήταν ο μόνος γιος του Αυγούστου, δούκα του Σλέσβιχ-Χόλσταϊν-Σόντερμπουργκ-Μπεκ και της Φιλίππας Λουίζας, κόρης του Φιλίππου Α΄, κόμη του Σάουμπουργκ-Λίππε.

Διαδέχθηκε τον πατέρα του το 1689. Μεταστράφηκε στον Καθολικισμό και ακολούθησε τον στρατό της Αυστρίας. Το 1719 τραυματίστηκε θανάσιμα στη μάχη της Φρανκαβίλα στη Σικελία.

Δεν είχε άρρενα τέκνα και τον διαδέχθηκε ο θείος του Φρειδερίκος Γουλιέλμος, δούκας του Σλέσβιχ-Χόλσταϊν-Σόντερμπουργκ-Μπεκ.

## Οικογένεια
Νυμφεύτηκε το 1708 τη Μαρία Αντωνία, κόρη του Φραγκίσκου Αντωνίου Μαξιμιλιανού Εμμανουήλ Ισνάρντι ντι Καστέλο, μαρκησίου του Καράλιο και είχε τέκνο:
* Μαρία Άννα Λεοπολδίνη 1717-1789, παντρεύτηκε τον δον Μανοέλ ντε Σόουζα.

## Πρόγονοι

## Παραπομπές


## Πηγές
*Miroslav Marek: Genealogy, descendants of August Philipp herzog of S.H.S.Beck
*Huberty, Michel; Alain Giraud; F. and B. Magdelaine (1994). L'Allemagne Dynastique Tome VII Oldenbourg (in French). France. 

Κατηγορία:Οίκος του Γκλύξμπουργκ
Φρειδερίκος Γουλιέλμος Γ΄ του Σλέσβιχ-Χόλσταϊν-Σόντερμπουργκ-Μπεκ

Ο **Φρειδερίκος Γουλιέλμος Γ΄**, γερμ. Friedrich Wilhelm III. (4 Νοεμβρίου 1723 - 6 Μαΐου 1757) από τον Οίκο του Μπεκ/Γκλύξμπουργκ ήταν δούκας του Σλέσβιχ-Χόλσταϊν-Σόντερμπουργκ-Μπεκ (1749 - 1757).

## Βιογραφία
Ήταν ο μόνος γιος του Φρειδερίκου Γουλιέλμου Β΄, δούκα του Σλέσβιχ-Χόλσταϊν-Σόντερμπουργκ-Μπεκ και της Ούρσουλας Άννας, κόρης του Χριστόφορου, βουργράβου του Ντόνα-Σλόμπιτεν.

Το 1749 διαδέχθηκε τον πατέρα του. Υπηρέτησε ως συνταγματάρχης του Πρωσικού στρατού και ως διοικητής του 46ου Συντάγματος *Φυζιλίερ* (Παλαιάς Βυρτεμβέργης). Έλαβε τη διάκριση του Τάγματος του Ερυθρού Αετού. Κατά τον Επταετή Πόλεμο (1756-63) έπεσε στη μάχη της Πράγας το 1757.

Ήταν άγαμος και τον διαδέχθηκε ο θείος του Κάρολος Λουδοβίκος.

## Πρόγονοι

## Παραπομπές



## Πηγές

*Gottlob Friedrich Krebel, M. Gottlieb Schumanns genealogisches Hand-Buch, S.272

Κατηγορία:Οίκος του Γκλύξμπουργκ
Κρίστιαν φαν Λένεπ

Ο **"Σταυλάρχης" Κρίστιαν φαν Λένεπ** (*"Jonkheer" Christiaan van Lennep*) (3 Ιανουαρίου 1887 - 5 Δεκεμβρίου 1955) ήταν Ολλανδός αθλητής της αντισφαίρισης. Αδέλφια του ήταν, όλοι αντισφαιριστές πρωταθλητές Ολλανδίας, ο Ρούλοφ φαν Λένεπ, η Κριστίνε φαν Λένεπ, ο Βίλεμ φαν Λένεπ και η Μάντζι φαν Λένεπ.

Ήταν πρωταθλητής Ολλανδίας στο απλό το 1905, το 1907, το 1919, το 1921, το 1925 και το 1926 και επτά φορές στα διπλά.

Ο Λένεπ συμμετείχε στο απλό και το διπλό ανδρών στους Ολυμπιακούς αγώνες του 1908 και στους Ολυμπιακούς αγώνες του 1924. Το καλύτερο του αποτέλεσμα ήταν να φτάσει στον τρίτο γύρο του απλού το 1924 στο Παρίσι. 

Έφτασε στον τελικό του απλού στο βρετανικό πρωτάθλημα σε σκληρό γήπεδο που διεξήχθη τον Απρίλιο του 1924, όπου έχασε από τον Ράντολφ Λισέτ (Randolph Lycett) σε τέσσερα σετ. Στο διπλό έφτασε στον ημιτελικό του Γουίμπλεντον το 1926 με συμπαίκτη τον Μπέλα φον Κέρλιγκ. 

Έπαιξε σε 12 διοργανώσεις για την ολλανδική ομάδα στο κύπελλο Ντέιβις μεταξύ 1920 και 1928 και έχει ρεκόρ 14 νίκες και 12 ήττες.

## Παραπομπές


## Εξωτερικοί σύνδεσμοι
* 

Κατηγορία:Ολλανδοί αθλητές της αντισφαίρισης
Κατηγορία:Ολλανδοί ευγενείς
Κάρολος του Σλέσβιχ-Χόλσταϊν-Σόντερμπουργκ-Γκλύξμπουργκ

Ο **Κάρολος** (γερμ. *Karl*, 30 Σεπτεμβρίου 1813 - 24 Οκτωβρίου 1878) του Οίκου του Γκλύξμπουργκ ήταν δούκας του Σλέσβιχ-Χόλσταϊν-Σόντερμπουργκ-Γκλύξμπουργκ (1831 - 1878).

## Βιογραφία
Ήταν το τρίτο παιδί και ο πρωτότοκος γιος του Φρειδερίκου Γουλιέλμου του Σλέσβιχ-Χόλσταϊν-Σόντερμπουργκ-Γκλύξμπουργκ και της Λουίζας Καρολίνας, κόρης του Καρόλου της Έσσης-Κάσσελ. 

Γεννήθηκε στο Γκόττορπ του Σλέσβιχ και το 1831 διαδέχθηκε τον πατέρα του. Το 1863 ο τριτότοκος αδελφός του, Χριστιανός, έγινε βασιλιάς της Δανίας. 

Απεβίωσε το 1878 στο Λουίζενλουντ του Σλέσβιχ-Χόλσταϊν της Πρωσίας σε ηλικία 65 ετών, άτεκνος, και τον διαδέχθηκε ο δευτερότοκος αδελφός του Φρειδερίκος.

## Οικογένεια
Νυμφεύτηκε το 1838 τη Βιλελμίνη Μαρία του Ολδεμβούργου, κόρη του Φρειδερίκου ΣΤ΄ της Δανίας. Η Βιλελμίνη Μαρία ήταν η πρώην σύζυγος του Φρειδερίκου Ζ΄ της Δανίας. Δεν απέκτησαν απογόνους· μάλλον η σύζυγός του δεν μπορούσε να τεκνοποιήσει.

## Πρόγονοι


## Αναφορές σε Πηγές


Κατηγορία:Οίκος του Γκλύξμπουργκ
Τζεράρντ Λίμπρουγκεν

Ο **Τζεράρντ Λίμπρουγκεν** (*[[λατινικό αλφάβητο]] : Gerard Leembruggen*) (26 Φεβρουαρίου 1897 - 13 Μαΐου 1980) ήταν Ολλανδός αθλητής της αντισφαίρισης, ο οποίος εκπροσώπησε την Ολλανδία στο Κύπελλο Ντέιβις και στους Ολυμπιακούς Αγώνες. 

Στους Ολυμπιακούς αγώνες του 1924 στο απλό έχασε στο δεύτερο γύρο από τον Μπρίαν Γκίλμπερτ σε τρία σετ και στο διπλό με συμπαίκτη τον συμπατριώτη Μάριους φαν ντερ Φέεν αποκλείστηκαν στον πρώτο γύρο από τους Λάντισλαβ Ζέμλα και Γιάν Κόζελουχ.

Στο κύπελλο Ντέιβις αγωνίστηκε το 1933 κι είχε δύο ήττες στο απλό.

Ο Λίμπρουγκεν αγωνίστηκε σε τέσσερα πρωταθλήματα του Γουίμπλεντον μεταξύ 1924 και 1934. Έφτασε στο δεύτερο γύρο το 1924, 1925 και 1926. Στο διπλό συνεργάστηκε με τους Bylandt (1924), Μάριους φαν ντερ Φέεν (1925, 1926) και τον Joop Knottenbelt (1934), αλλά δεν κατάφερε να περάσει από τον πρώτο γύρο και στις τέσσερις συμμετοχές του. Η μόνη συμμετοχή του στο μικτό ήταν με συμπαίκτρια την Χίλαρυ Στέμπινγκ το 1924 όπου κι εκεί αποκλείστηκαν στον πρώτο γύρο.

## Παραπομπές

Κατηγορία:Ολλανδοί αθλητές της αντισφαίρισης
Ιούλιος του Σλέσβιχ-Χόλσταϊν-Σόντερμπουργκ-Γκλύξμπουργκ

Ο **Ιούλιος** (γερμ. *Julius*, 14 Οκτωβρίου 1824 - 1 Ιουνίου 1903) του Οίκου του Γκλύξμπουργκ ήταν πρίγκιπας του Σλέσβιχ-Χόλσταϊν-Σόντερμπουργκ-Γκλύξμπουργκ

## Βιογραφία
Ήταν το όγδοο παιδί και ο πέμπτος γιος του Φρειδερίκου Γουλιέλμου του Σλέσβιχ-Χόλσταϊν-Σόντερμπουργκ-Γκλύξμπουργκ και της Λουίζας Καρολίνας, κόρης του Καρόλου της Έσσης-Κάσσελ.

Γεννήθηκε στο Γκόττορπ του Σλέσβιχ. Το 1863 ακολούθησε στην Ελλάδα τον ανιψιό του, Γεώργιο, που μόλις είχε γίνει εκεί βασιλιάς, ως σύμβουλός του. Ενάμιση έτος μετά, ο Ιούλιος κάλεσε στο παλάτι επτά πρώην υπουργούς του Όθωνα, εκτοπισμένου βασιλιά της Ελλάδας, για να συζητήσουν την αποπομπή του Γουλιέλμου, Κόμη του Σπόννεκ, επίσης συμβούλου του βασιλιά. Όταν ο Γεώργιος Α΄ από μία βόλτα του επέστρεψε στο παλάτι και τους ανακάλυψε, το θεώρησε ως προσπάθεια ενός μέσα στο παλάτι πραξικοπήματος. Προσβεβλημένος ζήτησε από τον θείο του να εγκαταλείψει τη χώρα μέσα σε μία εβδομάδα. 

Το 1903 απεβίωσε στο Ιτσεχόε του Σλέσβιχ-Χόλσταϊν σε ηλικία 79 ετών, άτεκνος.

## Οικογένεια
Νυμφεύτηκε μοργανατικά το 1883 την Ελίζαμπετ, κόρη του Βολφ φον Τσίγκεζαρ. Με τον γάμο τους, της δόθηκε ο τίτλος της *κόμισσας του Ροστ*. Δεν απέκτησαν απογόνους.

## Πρόγονοι


## Αναφορές σε Πηγές


Κατηγορία:Οίκος του Γκλύξμπουργκ
Κατηγορία:Μοργανατικοί γάμοι
Μπιλ Τούμι

Ο **Μπιλ Τούμι** (*William Anthony Toomey*, 10 Ιανουαρίου 1939) είναι πρώην Αμερικανός δεκαθλητής και χρυσός ολυμπιονίκης στους Ολυμπιακούς Αγώνες του 1968 στο Μεξικό.

Αποφοίτησε από το πανεπιστήμιο Κολοράντο χωρίς εξαιρετικές επιδόσεις ως αθλητής. Το 1964 δεν κατόρθωσε να επιλεγεί για  τους Ολυμπιακούς Αγώνες στο Τόκιο, καθόσον έλαβε την 4η θέση στη σειρά της κατάταξης των Αμερικανών αθλητών. Το 1968, όμως, κέρδισε το χρυσό ολυμπιακό μετάλλιο στους αγώνες στην Πόλη του Μεξικού, όντας υποψήφιος διδάκτορας του Πανεπιστημίου Στάνφορντ. Στις 11 Δεκεμβρίου 1969 πέτυχε παγκόσμιο ρεκόρ στο δέκαθλο, στο Λος Άντζελες. Ασχολήθηκε με τη δημοσιογραφία και την τηλεόραση μετά το τέλος της αθλητικής καριέρας του. 

## Παραπομπές


Κατηγορία:Αμερικανοί Ολυμπιονίκες
Κατηγορία:Αμερικανοί αθλητές του στίβου
Κατηγορία:Δεκαθλητές
Μάριους φαν ντερ Φέεν

Ο **Μάριους φαν ντερ Φέεν** (*[[λατινικό αλφάβητο]] : Maas van der Feen
Full name: Marius "Maas" van der Feen *) (1 Φεβρουαρίου 1888 - 10 Μαρτίου 1973) ήταν Ολλανδός αθλητής της αντισφαίρισης. 

Πρωταθλητής Ολλανδίας στο απλό το 1913, 1914, 1918 και 1924 και στο διπλό το 1913. Έπαιξε στο Γουίμπλετον το 1925 και το 1926 φτάνοντας τους προημιτελικούς του το 1925. 

Στο κύπελλο Ντέιβις αγωνίστηκε με την Ολλανδία το 1933 όπου σε δύο αγώνες είχε δύο ήττες.

Στους Ολυμπιακούς αγώνες του 1924 στο απλό έχασε στον δεύτερο γύρο και στο διπλό με συμπαίκτη τον συμπατριώτη του Τζεράρντ Λίμπρουγκεν αποκλείστηκαν στον πρώτο γύρο από τους Λάντισλαβ Ζέλμα και Γιαν Κόζελουχ.

## Παραπομπές

Κατηγορία:Ολλανδοί αθλητές της αντισφαίρισης
Κάρολος Λουδοβίκος του Σλέσβιχ-Χόλσταϊν-Σόντερμπουργκ-Μπεκ

Ο **Κάρολος-Λουδοβίκος**, γερμ. Karl-Ludwig (18 Σεπτεμβρίου 1690 - 22 Σεπτεμβρίου 1774) από τον Οίκο του Γκλύξμπουργκ ήταν δούκας του Σλέσβιχ-Χόλσταϊν-Σόντερμπουργκ-Μπεκ (1757 - 1774). Έγινε αντιστράτηγος του Πρωσικού στρατού και κυβερνήτης του Ταλίν της Εσθονίας.

## Βιογραφία
Ήταν ο δευτερότοκος γιος του Φρειδερίκου-Λουδοβίκου δούκα του Σ.Χ.Σ.Μπεκ και της Λουίζας-Καρλόττας, κόρης του Ερνέστου-Γκύντερ δούκα του Σ.Χ.Σ.Αουγκούστενμπουργκ.

Το 1723 μεταστράφηκε στον Καθολικισμό, όπως και ο ανιψιός του Φρειδερίκος-Γουλιέλμος Α΄ δούκας του Σ.Χ.Σ.Μπεκ. Το 1757 απεβίωσε ο άλλος ανιψιός του Φρειδερίκο-Γουλιέλμο Γ΄, ο οποίος ήταν συνταγματάρχης του Πρωσικού στρατού και απεβίωσε στη μάχη της Πράγας, κατά τον Επταετή Πόλεμο, άγαμος. Ο Κάρολος-Λουδοβίκος τον διαδέχθηκε στον τίτλο του δούκα του Σ.Χ.Σ.Μπεκ. Το 1762 διορίστηκε στρατάρχης από τον Πέτρο Γ΄ Σ.Χ.Γκόττορπ αυτοκράτορα της Ρωσίας, αλλά δεν δέχθηκε λόγω προχωρημένης ηλικίας.

Απεβίωσε το 1774 στο Κένιγκσμπερκ της Ανατολικής Πρωσίας. Ο μόνος γιος του είχε αποβιώσει δύο έτη πριν, άγαμος, έτσι τον διαδέχθηκε ο νεότερος αδελφός τού Καρόλου-Λουδοβίκου, ο Πέτρος-Αύγουστος.

## Οικογένεια
Παντρεύτηκε το 1730 την Άννα Καρολίνα Οζέλσκα, νόθη κόρη του Αυγούστου Β΄ των Βέττιν βασιλιά της Πολωνίας (και, ως Φρειδερίκου-Αυγούστου Α΄, εκλέκτορα της Σαξονίας) και είχε τέκνο:
* Κάρολος-Φρειδερίκος 1732-1772, άγαμος.

## Πρόγονοι

## Εξωτερικοί σύνδεσμοι
* Short biography 
## Παραπομπές


Κατηγορία:Οίκος του Γκλύξμπουργκ
Κορνέλια Εύα Ρέμερ

Η **Κορνέλια Εύα Ρέμερ** (γερμ. *Cornelia Eva Römer*, γενν. 1953) είναι γερμανίδα παπυρολόγος.

Γεννήθηκε στις 13 Οκτωβρίου 1953 στο Βούπερταλ. Αφού τέλειωσε το γυμνάσιο, σπούδασε κλασική φιλολογία, ρωσική γλώσσα και ιστορία της τέχνης, ενώ έκανε και μεταπτυχιακές σπουδές. Έκανε έρευνες στο Κάιρο, στο Ανν Αρμπορ και στο Σύδνευ. Το 1999 κατέλαβε έδρα καθηγήτριας Παπυρολογίας στο Πανεπιστήμιο του Λονδίνου και διετέλεσε διευθύντρια της Συλλογής Παπύρων και του Μουσείου Παπύρων της Βιέννης.

## Συγγράμματα
* *Manis frühe Missionsreisen nach der Kölner Manibiographie*, Springer Luxemburg 1994, ISBN 978-3-663-05379-8

## Παραπομπές


## Εξωτερικοί σύνδεσμοι
* Mitarbeiter-E-Mail beim DAI Kairo 
* Römer bei DAAD-Lektoren in Ägypten

Κατηγορία:Γερμανοί αρχαιολόγοι
Φρειδερίκος του Σλέσβιχ-Χόλσταϊν-Σόντερμπουργκ-Γκλύξμπουργκ

Ο **Φρειδερίκος** (γερμ. *Friedrich*, 23 Οκτωβρίου 1814 - 27 Νοεμβρίου 1885) από τον Οίκο του Γκλύξμπουργκ ήταν δούκας του Σλέσβιχ-Χόλσταϊν-Σόντερμπουργκ-Γκλύξμπουργκ (14 Οκτωβρίου 1878 - 27 Νοεμβρίου 1885).

## Βιογραφία
Ήταν ο δευτερότοκος γιος του Φρειδερίκου Γουλιέλμου του Σλέσβιχ-Χόλσταϊν-Σόντερμπουργκ-Γκλύξμπουργκ και της Λουίζας Καρολίνας, κόρης του Καρόλου της Έσσης-Κάσσελ.

Γεννήθηκε στο Σλέσβιχ. Το 1878 διαδέχθηκε τον μεγαλύτερο, άτεκνο αδελφό του Κάρολο. Ο νεότερος αδελφός του, Χριστιανός, έγινε βασιλιάς της Δανίας το 1863.

Απεβίωσε το 1885 στο Λουίζενλουντ του Σλέσβιχ-Χόλσταϊν σε ηλικία 71 ετών και τον διαδέχθηκε ο πρωτότοκος γιος του Φρειδερίκος Φερδινάνδος.

## Οικογένεια
Νυμφεύτηκε το 1841 την Αδελαΐδα, κόρη του Γεωργίου Γουλιέλμου του Σάουμπουργκ-Λίππε, και είχε τέκνα:
* Μαρία Καρολίνα *Αυγούστα* Ίντα Λουίζα (1844 - 1932), παντρεύτηκε τον Γουλιέλμο της Έσσης-Φίλιπσταλ-Μπάρχφελντ.
* Φρειδερίκος Φερδινάνδος (1855 - 1934), Δούκας του Σλέσβιχ-Χόλσταϊν-Σόντερμπουργκ-Γκλύξμπουργκ και μετά του Σλέσβιχ-Χόλσταϊν.
* Λουίζα (1858 - 1936), παντρεύτηκε τον Γεώργιο Βίκτωρα του Βάλντεκ & Πύρμοντ.
* *Μαρία* Βιλελμίνη Λουίζα Ίντα Φρειδερίκιη Ματθίλδη Ερμίνα (1859 - 1941).
* Αλβέρτος (1863 - 1948), Πρίγκιπας του Σλέσβιχ-Χόλσταϊν-Σόντερμπουργκ-Γκλύξμπουργκ.

## Πρόγονοι


## Παραπομπές



## Βιβλιογραφία
* Wilhelm Horst: Die Entstehung und Entwicklung der Freimaurerlogen in Schleswig-Holstein., Ludwig 2004, p. 138.
* John C. G. Röhl: Wilhelm II. Der Aufbau der Persönlichen Monarchie 1888-1900., C.H.Beck 2012, ISBN 978-3-406-48229-8.

Κατηγορία:Οίκος του Γκλύξμπουργκ
Σεξουαλική ταυτότητα

Με τον όρο **σεξουαλική ταυτότητα** εννοείται το πώς ένα άτομο ορίζει από τον ποιον νιώθει αισθηματική ή ερωτική έλξη. Ο όρος μπορεί να αναφέρεται στην **ταυτότητα σεξουαλικού προσανατολισμού**, ο οποίος αφορά όταν το άτομο προσανατολίζεται κάπως ή το αντίθετο.  Σε κάποιες περιπτώσεις ο παραπάνω ο ρόλος συγχέεται με τον όρο σεξουαλική συμπεριφορά καθώς και με τον όρο σεξουαλικός προσανατολισμός, ωστόσο είναι τρεις διακριτοί όροι: η πρώτη περίπτωση αφορά το τι πιστεύει το άτομο για τον εαυτό του, στη δεύτερη περίπτωση αφορά τις σεξουαλικές πράξεις που έγιναν από άλλον, ενώ στην τρίτη περίπτωση αφορά την ερωτική και αισθηματική έλξη που νιώθει ένα άτομα προς το αντίθετο ή το ίδιο φύλο ή κοινωνικό φύλο.

## Παραπομπές


## Περαιτέρω μελέτη
**The End of Sexual Identity: Why Sex Is Too Important to Define Who We Are* (2011) Jenell Williams Paris

Κατηγορία:Φύλο
Ταυτοτητα
Κατηγορία:Ταυτότητα
Κατηγορία:Βιολογία του φύλου
Κατηγορία:Συλλογική ταυτότητα
Molly house

**Molly-house** (ελεύθερη απόδοση **οίκος molly** ή **σπίτι molly**, πληθυντικός *mollies*) ήταν ένας όρος που χρησιμοποιούνταν στην Αγγλία κατά τον 18ο και 19ο αιώνα και αφορούσε μέρη, στα οποία έκαναν συναντήσεις ομοφυλόφιλοι άνδρες. Τα μέρη στα οποία συγκεντρωνόντουσαν συνήθως ήταν ταβέρνες, δημόσιοι οίκοι, καφετέριες ή, ακόμα, και ιδιωτικά δωμάτια, στα οποία οι άντρες μπορούσαν είτε να κοινωνικοποιηθούν ή να συναντήσουν πιθανώς σεξουαλικούς συντρόφους. Τα *molly-houses* θεωρούνται κατά κάποιον τρόπο ο προκάτοχος των σημερινών μερών συνάντησης της gay κοινότητας.

Αν και πολλά από αυτά τα κέντρα συνάντησης έτειναν να παρουσιάζουν μία ισχυρή σεξουαλική έννοια, πολλοί μελετητές τα χαρακτηρίζουν ως οίκους ανοχής. Ο Ρίκτορ Νόρτον, για παράδειγμα, διαφωνεί στο ότι αυτά τα μέρη θα μπορούσαν να χρησιμοποιούνται απλά για τη συνάθροιση αμοιβαίων φίλων, ίσως μόνο στην αρχή, ειδικότερα όταν ήδη από τα τέλη του 1700, άρχισε να εμφανίζεται η ανδρική πορνεία. Κατά την περίοδο αυτή η ομοφυλοφιλία ήταν παράνομη και διώκονταν ποινικά και μέχρι το 1861, ήταν αξιόποινη πράξη. Έτσι λοιπόν, πολλά mollies έγιναν επίκεντρο λεηλασιών και συλλήψεων, κυρίως στις αρχές του 1700. Ενώ οι θαμώνες αυτών των μερών ήταν ιδανικός στόχος για του εκβιαστές.
 
## Παραπομπές


## Εξωτερικοί σύνδεσμοι
* The Gay Subculture in Early Eighteenth-Century London
* The Trial of Thomas Wright
* City of Vice on Channel 4 featured Molly House in Episode 2 
* Rictor Norton (Ed), ''Homosexuality in Eighteenth-Century England: A Sourcebook''

Κατηγορία:ΛΟΑΤ ιστορία τον 18ο αιώνα
Κατηγορία:ΛΟΑΤ ιστορία τον 19ο αιώνα
Κατηγορία:Cross-dressing
Κατηγορία:ΛΟΑΤ ιστορία στο Ηνωμένο Βασίλειο
Μάντζι φαν Λένεπ

Η **Μάντζι φαν Λένεπ** (*Madzy van Lennep ή Madzy Haitsma Mulier*) (21 Απριλίου 1879 - 14 Ιανουαρίου 1959) ήταν Ολλανδή πρωταθλήτρια της αντισφαίρισης. Αδέλφια της ήταν οι επίσης αντισφαιριστές και πρωταθλητές Ολλανδίας, ο Ρούλοφ φαν Λένεπ, η Κριστίνε φαν Λένεπ, ο Βίλεμ φαν Λένεπ, και ο Κρίστιαν φαν Λένεπ.

Ήταν γνωστή και με το επώνυμο του συζύγου της *Haitsma Mulier*, όπως αναφέρεται σε λίστες αγώνων μετά τον γάμο τους. Ήταν πρωταθλήτρια Ολλανδίας στο διπλό γυναικών το 1899 με συμπαίκτρια την αδελφή της Κριστίνε, το 1900, 1901, 1905, 1908, 1909, 1917, 1918, 1919 και στο μεικτό το 1899, 1900.

## Παραπομπές

Κατηγορία:Ολλανδές αθλήτριες της αντισφαίρισης
Σεξουαλική ποικιλία

Ο όρος **ποικιλότητα φύλου ή σεξουαλικότητας** ή απλά **σεξουαλική ποικιλία**, αφορά τις ποικιλομορφίες των σεξουαλικών χαρακτηριστικών, των σεξουαλικών προσανατολισμών και τις ταυτότητες φύλου, χωρίς να υπάρχει ανάγκη για προσδιορισμό για κάθε μία ταυτότητα, συμπεριφορά ή χαρακτηριστικό, διαμορφώνοντας έτσι αυτήν την ποικιλότητα.

Η σεξουαλική ποικιλία περιλαμβάνει τα ίντερσεξ άτομα, τα οποία γεννιούνται με γυναικεία και αντρικά χαρακτηριστικά. Περιλαμβάνει, επίσης, και όλα τα transgender και transsex άτομα καθώς κι εκείνα που δεν αυτοπροσδιορίζονται με κάποιο από τα δυαδικά φύλα. Η σεξουαλική ποικιλία περιλαμβάνει και ασέξουαλ άτομα, τα οποία ενδέχεται να έχουν έλλειψη ερωτικής έλξης. Περιλαμβάνει επίσης και άτομα, που τα ίδια θεωρούν, πως η ταυτότητά τους δεν μπορεί να προσδιοριστεί στα queer άτομα.

Κοινωνικά, η σεξουαλική ποικιλία, θεωρείται ως η αποδοχή του να είναι κάποιος διαφορετικός και να έχει ίσα δικαιώματα, ελευθερία και ευκαιρίες, σχετικά με τα ανθρώπινα δικαιώματα. Σε πολλές χώρες, η εικόνα της σεξουαλικής ποικιλίας, υπερασπίζεται μέσω των Pride parade.

## Παραπομπές


Κατηγορία:ΛΟΑΤ
Κατηγορία:Queer
Τζεμπέλ Χαλίντ

Το **Τζεμπέλ Χαλίντ** ήταν αρχαία σελευκιδική πόλη η οποία ευρισκόταν επί της δυτικής όχθης του Ευφράτη, στα βόρεια της σημερινής Συρίας. Κάλυπτε έκταση της τάξεως των 50 εκταρίων.

## Παραπομπές


## Πηγές
*  

Κατηγορία:Πόλεις της Αρχαίας Μεσοποταμίας
Κατηγορία:Αυτοκρατορία των Σελευκιδών